Twee vas toe barmhartige samaritaan vrou help | Maroela Media
Brig. Motantsi Makhele, woordvoerder van die polisie, het gesê ná 'n jaagtog is twee uitlanders in hegtenis geneem. Hulle het 'n vuurwapen en 'n speelgoedpistool in hul besit gehad.
"'n 42-jarige vrou wou Donderdagoggend omstreeks 10:45 'n onwettige vuurwapen by die twee uitlanders koop. Sy het die vermeende kopers in Potgieterstraat in Theunissen ontmoet toe sy besef het hulle het net 'n speelgoedpistool."
Een van die mans het 'n vuurwapen op haar gerig en sy is van haar handsak met R3 000 kontant daarin beroof. Die verdagtes het te voet van die toneel gevlug.
"'n Verbyganger het die rooftog gesien en die verdagtes agternagesit. Hy kon die vrou se handsak met die R3 000 aan haar terugbesorg."
Die polisie is in kennis gestel en die verdagtes is opgespoor. "Hulle is in hegtenis geneem en het 'n 9 mm-vuurwapen met vier patrone en 'n speelgoedpistool in hul besit gehad."
Die verdagtes staan tereg op aanklag van gewapende roof, die besit van 'n ongelisensieerde vuurwapen en onwettige immigrasie. Hulle sal na verwagting Maandag in die Theunissen-landdroshof verskyn.
En die vrou wat n onwettige vuurwapen wou koop , waar is sy nou
Sy WOU een koop, sy HET NIE een gekoop nie. Indien sy nie gevang is met n onwettige vuurwapen in haar besit nie, kan niks aan haar gedoen word nie. Sy kan slegs n waarskuwing kry.
Mooi storie van n wets gehoorsame burger wat n krimineel vrou se handsak terug gee. Maar wat van haar wat n onwettige wapen wou koop. Sy is laat lyk of sy n VICTIM is waar sy eintlik net so rubbish soos die skurke is. Dis sukke stories wat my wil braak van vloek.
REGTIG??? Wat nog? Nou is ons 'beloved country' ń ware gekkeparadys!!
En waarom wou sy ń onwettige wapen koop? As jy moeilikheid soek gaan jy dit kry. Klink maar baie verdag…